-----------------------------------------------------------------------
  1. ปัจจัยความเสี่ยง

  -----------------------------------------------------------------------

1.  ราคา

กุ้งจัดเป็นสินค้าทางการเกษตรประเภทหนึ่ง ซึ่งมีทั้งกุ้งเลี้ยงและกุ้งทะเล
ปริมาณและราคาของกุ้งจึงขึ้นอยู่กับสภาพแวดล้อมทางธรรมชาติ
และสภาวะเศรษฐกิจทั้งภายในและภายนอกประเทศ แต่เนื่องจากบริษัทฯ
มีการรับซื้อวัตถุดิบจากผู้จำหน่ายหลายแห่ง โดยไม่พึ่งพาที่ใดที่หนึ่งเป็นพิเศษ
รวมถึงสัมพันธภาพที่มีมายาวนาน บริษัทฯ จึงไม่เกิดปัญหาการขาดแคลนวัตถุดิบ ประกอบกับบริษัทฯ
ได้มีการติดตามข้อมูลอย่างใกล้ชิด พร้อมทั้งวิเคราะห์
เพื่อปรับเปลี่ยนกลยุทธ์ให้สอดคล้องกับสถานการณ์นั้นๆ เมื่อคาดว่าราคาวัตถุดิบจะเพิ่มสูงขึ้น บริษัทฯ
จะมีนโยบายให้สั่งซื้อเพื่อเก็บสต็อกวัตถุดิบ ทำให้บริษัทฯ
สามารถกำหนดราคาขายที่เหมาะสมกับต้นทุนได้ และบริษัทฯ มุ่งเน้นการผลิตสินค้าที่เพิ่มมูลค่า
(Value Added) แต่ให้อัตรากำไรที่สูงขึ้นซึ่งมีคู่แข่งขันน้อย ทำให้บริษัทฯ
สามารถปรับราคาขายสินค้าเพิ่มขึ้นถ้าราคาวัตถุดิบสูงขึ้นอย่างมีนัยสำคัญ
จึงไม่ส่งผลกระทบต่อผลการดำเนินงานของบริษัทฯ

2.  ความเสี่ยงจากอัตราแลกเปลี่ยน

  บริษัทฯ ได้ส่งออกสินค้าจำหน่ายยังต่างประเทศเกือบทั้งหมด โดยใช้เงินสกุลดอลลาร์สหรัฐทั้งหมด
  ในกรณีที่อัตราแลกเปลี่ยนระหว่างสกุลเงินบาทและดอลลาร์สหรัฐมีความผันผวนมาก
  จะทำให้บริษัทฯ ไม่สามารถกำหนดต้นทุนสินค้าที่แน่นอนได้
  เนื่องจากราคาวัตถุดิบจะขึ้นลงตามสภาวะของค่าเงินบาท
  และรายได้ขึ้นกับการเปลี่ยนแปลงของอัตราแลกเปลี่ยนด้วย
  หากค่าเงินบาทเทียบกับดอลลาร์แข็งขึ้นมากอาจทำให้บริษัทฯ ต้องประสบกับการขาดทุนได้
  เพื่อให้บริษัทฯ สามารถดำเนินงานภายใต้ความเสี่ยงน้อยที่สุด ทำให้บริษัทฯ
  ต้องติดตามข่าวสารอย่างใกล้ชิดให้ทันกับเหตุการณ์ตลอดเวลา
  เพื่อหาวิธีป้องกันความเสี่ยงที่เกิดจากอัตราแลกเปลี่ยน

3.  การกีดกันทางการค้าจากประเทศผู้นำเข้า

  เนื่องจากบริษัทฯ ส่งผลิตภัณฑ์กุ้งแช่แข็งออกไปจำหน่ายยังต่างประเทศเกือบทั้งสิ้น
  ดังนั้นการกีดกันทางการค้าจากประเทศผู้นำเข้ารายใหญ่ เช่น การยกเลิกสิทธิพิเศษทางการค้า
  การเพิ่มอัตราภาษีนำเข้า และการกำหนดมาตรฐานผลิตภัณฑ์ที่สูงขึ้น
  มีผลกระทบกับผลการดำเนินงานของบริษัทฯ อย่างไรก็ตามบริษัทฯ
  ได้มีการติดตามข้อมูลทางการค้าของประเทศผู้นำเข้ารายใหญ่อย่างใกล้ชิด
  ศึกษาผลกระทบที่อาจเกิดขึ้นกับบริษัทฯ และใช้นโยบายการขายที่ต้องการให้ลูกค้าพอใจสูงสุด
  โดยเน้นในด้านคุณภาพและบริการที่ประทับใจ สินค้าของบริษัทฯ มีมาตรฐานสูง
  จนได้รับการรับรองคุณภาพ HACCP (HAZARD ANALYSIS CRITICAL CONTROL POINT) ในปี
  2540 ซึ่งเป็นระบบประกันคุณภาพอาหาร มีความปลอดภัย มีระบบควบคุมที่ดีและทันสมัย
  ซึ่งใช้สำหรับการผลิตอาหารเพื่อ

  จำหน่ายในประเทศสหรัฐอเมริกา และในปี 2543 บริษัทฯ
  กำลังดำเนินการในการจัดทำระบบคุณภาพมาตรฐาน ISO9000 : 2000
  โดยมีนโยบายในการเข้าขอรับการรับรองระบบภายในปี 2544 นอกจากนี้บริษัทฯ
  ยังขยายเครือข่ายลูกค้าออกไปในหลายประเทศที่มีกำลังซื้อสูง
  โดยไม่จำเป็นต้องพึ่งพิงตลาดใดตลาดหนึ่งโดยเฉพาะ

4.  การตลาดและการจำหน่าย

  เนื่องจากบริษัทฯ ส่งผลิตภัณฑ์กุ้งแช่แข็งออกไปจำหน่ายยังต่างประเทศเกือบทั้งสิ้น
  ดังนั้นสภาวะเศรษฐกิจของต่างประเทศจึงเป็นปัจจัยสำคัญ
  อย่างไรก็ตามกุ้งเป็นอาหารที่นิยมบริโภคมาช้านาน
  เนื่องจากเป็นอาหารที่ให้คุณค่าทางโภชนาการสูงและมีรสชาดดี
  ดังนั้นจึงคาดว่ากุ้งยังคงเป็นอาหารที่สำคัญต่อไป
  แต่อาจมีการชลอการบริโภคลงบ้างเนื่องจากภาวะเศรษฐกิจของประเทศนั้นๆ
  อย่างไรก็ตามบริษัทฯ ได้คำนึงถึงปัจจัยดังกล่าว ดังนั้นบริษัทฯ
  จึงได้มีการขยายเครือข่ายลูกค้าออกไปในหลายประเทศ ทำให้บริษัทฯ
  ไม่จำเป็นต้องพึ่งพาตลาดใดตลาดหนึ่งโดยเฉพาะ และนอกจากนี้บริษัทฯ
  ยังได้สร้างฐานลูกค้าในประเทศที่มีกำลังซื้อสูง เช่น ประเทศอังกฤษ ญี่ปุ่น ออสเตรเลีย
  มาตั้งแต่เริ่มดำเนินการ ทำให้โอกาสที่บริษัทฯ จะถูกคู่แข่งแย่งตลาดไปจึงมีน้อยมาก

5.  ผลิตภัณฑ์

  แม้ว่าบริษัทฯ จะมีผลิตภัณฑ์ที่อาศัยกุ้งเป็นวัตถุดิบเพียงชนิดเดียว แต่บริษัทฯ
  ก็ได้กระจายความเสี่ยงทางด้านผลิตภัณฑ์ลง
  ด้วยการพัฒนาคุณภาพผลิตภัณฑ์และเพิ่มประเภทของผลิตภัณฑ์มากขึ้น
  โดยการเน้นผลิตภัณฑ์ที่ต้องอาศัยความชำนาญเฉพาะด้านมากขึ้น ได้แก่
  ผลิตภัณฑ์สำเร็จรูปและกึ่งสำเร็จรูป (Value Added Product) ซึ่งทำให้บริษัทฯ มีอัตรากำไร
  (Margin) สูงและเป็นการเพิ่มศักยภาพของบริษัทฯ ให้เหนือคู่แข่ง

1.6 ปัจจัยอื่นๆ ที่อาจมีผลกระทบต่อการดำเนินงาน หรือการตัดสินใจลงทุนอย่างมีนัยสำคัญ

- ไม่มี -